Laai af | AfriForum 911
Laai die AfriForum 911 Trackox-toep af
Indien jy ‘n Android-slimfoon het, is dit belangrik om daarop te let dat slegs Android 4.44-sagteware en hoër dié toep ondersteun.
Gaan na die Android Playstore of die Apple iStore en laai die AfriForum 911 TrackBox-toep af.
Dit sal jou gebruikersnaam en wagwoord aanstuur.
Dit sal TrackBox en AfriForum 911 ook in kennis stel dat jy die toep afgelaai het en jy kan dus ’n telefoonoproep van hulle verwag.
Die toep sal jou ligging binne 3 m op ENIGE netwerk aanteken.
Die toep bied jou baie funksionaliteite wat dit ’n leier op die gebied maak. Dit sluit in voertuignasporing, vermiste persone (kinders), MDDR (mobieletoesteldataopnemer) wat uit die konsep van die geïnkripteerde vlugdataopnemers ontstaan het, ’n “Bel my”-paniekknoppie wat ’n eerste vir Suid-Afrika is, slim oplaaifunksies, ’n kommunikasiesentrum, stemopname met GPS en veel meer.
Gebruikers wat nie slimfone het nie
AfriForum 911 se bandjies is nog steeds baie belangrik.
Maak seker dat jy AfriForum 911 se nommer as kontak gestoor het.
AfriForum 911: 0861 116 154
Allokeer die nommer 5-knoppie as die spoedbelopsie vir AfriForum 911.
BELANGRIK: Sommige fone (iPhone) HET NIE die spoedbelfunksie nie. Wat jy dan kan doen, is om die noodnommer as ‘n gunsteling te stoor sodat jy dit maklik kan opspoor.
Jy kan ook ‘n “kortpad” na jou tuisblad vir AfriForum 911-nommer skep sodat jy dit maklik kan kry.
Jou ligging sal tot op 300 meter vasgestel kan word in die geval van MTN en Vodacom, maar ander diensverskaffers is nie in staat om ‘n spesifieke ligging te trianguleer nie.
Hoe om te verseker dat AfriForum 911 wel jou kontakbesonderhede het:
Skakel die administrasiekantoor by 086 10 200 30 tydens kantoorure; of
besoek die AfriForum 911 webblad
AfriForum 911 se noodnommer: 0861 116 154
Bykomende voordele wat teen ŉ fooi bekom kan word:
Benewens die gratis voordele wat die AfriForum 911 Trackbox-toep aan AfriForum-lede bied, kan lede wat vrywillig van Trackbox se bykomende Premium-dienste gebruik wil maak die Premium-opsie op die toep kies in plaas van die gratis opsie. Dié bykomende dienste kos R20, per maand.
Die stoor van opgeneemde stemboodskappe.
Terugskakelfunksie na naasbestaandes (“Please call me”).
‘n Kaart wat alle intydse insidente aandui (gebeurekaart).
GPS- en selfoon- (slegs Vodacom en MTN) opsporing in geval van nood waar dit noodsaaklik is.
“My kluis”, waar persoonlike besonderhede op die slimfoon gestoor en opgedateer kan word, en wat insluit – persoonlike inligting, adres, kontakbesonderhede, e-posadres, naasbestaandes.
‘n Draagbaretoesteldataoopnemer – hiervolgens kan vermiste persone, ontvoerdes en gyselaars tot op die laaste 30 minute van hul laaste bewegings nagespoor word.
Druk-op-‘n-knoppie-kennisgewing (“push notifications”) – hierdie sein word met die druk van ‘n knoppie op die foon gestuur en stel die beheerkamer onmiddellik in kennis van ‘n dringende behoefte van die afsender van die sein, waarop die beheerkamer binne sekondes met ‘n telefoonoproep reageer.
Addisioneel tot die bogenoemde kan die volgende ook gestoor word: inligting oor kosbare items en bates, voertuigbesonderhede, diere (byvoorbeeld brandmerke van vee of mikroskyfienommers van troeteldiere), vuurwapenlisensiehernuwingsdatums, belangrike dokumente.
“Spoor my na”-vermoë – hierdie funksie word gebruik om ‘n slimfoongebruiker te volg wat beplan om op die volgende wyses rond te beweeg (gebruikers word met gereelde tussenposes deur die beheerkamer geskakel om hul veiligheid te bevestig): stap, fietsry, motorfietsry, op die lang pad, in ‘n Uber-huurmotor, op pad skool toe en terug.
Toegang tot die beheerkamer, wat boodskappe ontvang en versend. Die volgende tipes boodskappe kan na die beheerkamer gestuur word – algemene verslagdoening oor veiligheid; misdaadinsidente; mediese noodgevalle; voertuiginsidente; brand-en-reddingsinsidente; padbystandbehoeftes; dierewelstandaanmeldings; krisisse wat ontstaan en veiligheid kan bedreig en wat aan die gebeur is; munisipale ondersteuning wat verlang word; verwydering van slange of bye; en administratiewe behoeftes.
Laai die AfriForum 911 TrackBox-toep gratis af.
Die bykomende Premium-diente, vir diegene wat vrywillig besluit om dit te bekom, is beskikbaar teen R20 per maand.
TUIS LAAI AF REGISTREER HIER BESTEL BANDJIES KONTAK ONS VRYWARING